Държавен вестник, бр. 97, 2012 г., стр. 91

БРОЙ  97	
Д Ъ Р Ж А В Е Н  В Е С Т Н И К 	
СТР.  91  
организация на работа, които осигуряват ефективно 
интегриране на научните изследвания и оператив­
ните дейности. Ограниченията и проблемите са 
свързани най-вече със: очерталата се потребност от 
около 20 допълнителни специалисти – хидролози, 
хидрогеолози и информатици; ниското ниво на 
заплащане, което е характерно изобщо за БАН; 
разминаването между потребностите на института 
от специалисти с определен профил и качество­
то на тяхната подготовка във висшите училища 
(най-вече УАСГ). 
6.2.17. Национален статистически институт 
Функции
Националният статистически институт (НСИ) е 
със статут на държавна агенция със седалище София 
и като такава е юридическо лице на бюджетна 
издръжка. Осъществява независима статистическа 
дейност на държавата и други дейности, възложени 
му със закон. НСИ е източникът на официална 
статистическа информация в Република България. 
Съгласно Закона за статистиката НСИ осъщест­
вява следните основни функции (които условно 
могат да бъдат определени като координиращи, 
разработващи и информационно-статистически):
– координира статистическата дейност на 
държавата;
– проучва и обобщава обществените потреб­
ности от статистическа информация и разработва 
стратегия за развитие на националната статисти­
ческа система за всеки 5-годишен период;
– разработва и поддържа националните статис­
тически класификации, номенклатури, стандарти 
и методики;
– изготвя прогнози; 
– провежда статистически изследвания; 
– разработва, произвежда и разпространява 
статистическа информация и предоставя статис­
тическа информация за потребителите от страната 
и от чужбина и за Евростат. 
Статистиката за околната среда е класифици­
рана в Област 5: „Многоотраслова статистика“ в 
групите на стандартните статистически показа­
тели. Съответните такива показатели, свързани 
с управлението на водния сектор, се съдържат 
в „Статистика и сметки за околната среда“ и в 
„Регионална статистика и географски информа­
ционни системи“.
Оценка на персонала
Количествени и качествено-структурни харак­
теристики на персонала
НСИ се състои от Централно управление (ЦУ) 
и 28 териториални статистически бюра (ТСБ). 
Териториалните статистически бюра са админи­
стративни звена, които осъществяват функциите 
и задачите на НСИ по производството и раз­
пространението на статистическа информация на 
регионално равнище. 
Общата численост на персонала в структурни­
те звена на НСИ към 1 октомври 2010 г. е 1130 
щатни бройки, от които 785 в ТСБ.
ЦУ е структурирано в 8 дирекции, Инспекторат 
по чл. 46 от Закона за администрацията, финансов 
контрольор и отдел „Вътрешен одит“. Дирекциите 
са разделени в обща и специализирана админи­
страция. 
Общата администрация се състои от 2 дирек­
ции – „Управление на собствеността, ЗОВ-С и 
ОМП“ и „Административно обслужване и фи­
нанси“ – и включва 16 % от числения състав на 
НСИ. Поради предимно производствените, а не 
управленски функции и задачи, които изпълняват 
структурните звена на НСИ, относителният дял на 
общата администрация е по-нисък от нормативно 
допустимия. Специализираната администрация е 
организирана в 6 дирекции: „Бизнес статистика“, 
„Макроикономическа статистика“, „Демографска и 
социална статистика“, „Европейско, международно 
сътрудничество и координация“, „Информационни 
и комуникационни технологии“ и „Разпространение 
на информацията“. 
През последните години се наблюдават нега­
тивни тенденции, като застаряване и ускорено 
текучество на персонала. Средната възраст на 
заетите през 2009 г. общо за системата на НСИ е 
47 години. Общо за института през 2009 г. делът 
на заетите на възраст под 50 години е 53 %, за 
ЦУ на НСИ – 47 %, и общо за ТСБ – 55 %. На 
възраст 51 – 60 години са 44 % от служителите, 
а 3 % са на възраст над 60 години. 
Основните причини за наблюдаваните обез­
покоителни тенденции е ниското заплащане на 
служителите в държавната администрация и спе­
цификата на извършваните дейности в системата 
на националната статистика. Въпреки увелича­
ването на средната брутна заплата в системата 
на НСИ през 2009 г. заложените ниски прагове 
на заплащане на младшите експерти действат 
негативно върху привличане на лица с висше об­
разование във възрастовата група от 21 до 30 г., 
които представляват едва 5 % от служителите в 
НСИ. „Проблем е, че човешкият капитал е скъп и 
готовността на интелигентни хора да работят 
с ниско заплащане не е висока.“ Тази тенденция 
ще се запазва и през следващия период, което 
налага прилагане на по-ефективни политики при 
привличането и наемането на лица от по-младата 
възрастова група. 
Квалификацията на служителите е на високо 
равнище. Делът на заетите в системата на НСИ 
служители с висше образование е 72 %, като за те­
риториалните структури делът на заетите висшисти 
е 65 %. Въпреки това обезпокоителна е тенден­
цията за запазване на сравнително висок дял на 
служителите в териториалните статистически бюра, 
притежаващи средно образование – 35 %. Като 
положителен факт може да се отбележи, че голяма 
част от специалистите са дългогодишни служители 
с натрупан ценен практически опит в конкретни 
статистически области. Това в краткосрочен план 
е предимство, но като се вземат предвид данните 
за възрастовата структура на персонала, налага се 
прилагането както на политика за привличане на 
млади специалисти, така и изготвянето и използ­
ването на менторски/наставнически програми за 
предаване на натрупания опит от по-възрастните 
специалисти преди тяхното пенсиониране.
Статистиката на водоснабдяването и водо­
потреблението е в прерогативите на дирекция 
„Демографска и социална статистика“, отдел 
„Статистика на околната среда и енергетиката“.